CELEX: 62013CN0487
Language: da
Date: 2013-09-10 00:00:00
Title: Sag C-487/13: Anmodning om præjudiciel afgørelse indgivet af Juzgado de Primera Instancia e Instrucción n °2 de Marchena (Spanien) den 10. september 2013 — Caixabank SA mod Alberto Galán Luna og Domingo Galán Luna

30.11.2013   
            
            
               DA
            
            
               Den Europæiske Unions Tidende
            
            
               C 352/6
            
         Anmodning om præjudiciel afgørelse indgivet af Juzgado de Primera Instancia e Instrucción no 2 de Marchena (Spanien) den 10. september 2013 — Caixabank SA mod Alberto Galán Luna og Domingo Galán Luna
   (Sag C-487/13)
   2013/C 352/11
   Processprog: spansk
   
      Den forelæggende ret
   
   Juzgado de Primera Instancia e Instrucción no 2 de Marchena
   
      Parter i hovedsagen
   
   
      Sagsøger: Caixabank SA
   
      Sagsøgte: Alberto Galán Luna og Domingo Galán Luna
   
      Præjudicielle spørgsmål
   
   
               1)
            
            
               Når en national retsinstans tager stilling til, om der foreligger et urimeligt kontraktvilkår om morarenter på boliglån, skal den da, i overensstemmelse med Rådets direktiv 93/13/EØF (1) af 5. april 1993 om urimelige kontraktvilkår i forbrugeraftaler, herunder især direktivets artikel 6, stk. 1, og med henblik på at sikre beskyttelsen af forbrugere og brugere i overensstemmelse med ækvivalens- og effektivitetsprincippet, fastslå, at det pågældende kontraktvilkår er ugyldigt og ikke bindende, eller skal den tilpasse vilkåret om renter og pålægge rekvirenten eller långiveren at foretage en fornyet beregning af renterne?
            
         
               2)
            
            
               Udgør den anden overgangsbestemmelse i lov nr. 1 af 14. maj 2013 ikke blot en klar begrænsning af forbrugerbeskyttelsen, når retten herved underforstået pålægges en forpligtelse til at tilpasse et urimeligt vilkår om morarenter ved at foretage en genberegning af de fastsatte renter og opretholde gyldigheden af en urimelig bestemmelse i stedet for at erklære dette kontraktvilkår for ugyldigt og ikke bindende for forbrugeren?
            
         
               3)
            
            
               Er den anden overgangsbestemmelse i lov nr. 1 af 14. maj 2013 i strid med Rådets direktiv 93/13/EØF af 5. april 1993 om urimelige kontraktvilkår i forbrugeraftaler, herunder især direktivets artikel 6, stk. 1, idet den er til hinder for anvendelsen af ækvivalens- og effektivitetsprincippet på forbrugerbeskyttelsesområdet og ikke giver mulighed for at anvende den sanktion, hvorved urimelige kontraktvilkår om morarenter, som er fastsat i aftaler om boliglån, der er indgået inden ikrafttrædelsen af lov nr. 1 af 14. maj 2013, erklæres for ugyldige og uden bindende virkning?
            
         
      (1)  EFT L 95, s. 29.